Rivneko oblasta

Rivneko oblasta (ukraineraz: Рівненська область, translit. Rivnens’ka oblast), Rovnoko oblasta (errusieraz: Ровненская область) ere deitua, Ukrainako ipar-mendebaldeko oblasta da. Iparraldean Bielorrusiarekin du muga, ekialdean Zhytomyrko oblastarekin, hegoaldean Khmelnytsky eta Ternopilgo oblastekin eta mendebaldean Lviv eta Voliniako oblastekin. 20.047 km²ko azalera du eta 2008an 1.152.943 biztanle zituenUkrainako banaketa administratiboa World-gazetteer.com. Hiriburua Rivne da.

 Hiri nagusiak 
Rivneko oblasteko hiri handienak hauek dira (2005eko biztanleria World-gazetteer.com):
 Rivne: 247.870 biztanle
 Kuznetsovsk: 39.305 biztanle
 Dubno: 38.333 biztanle
 Kostopil: 30.186 biztanle

 Ekonomia 
Nekazaritzan laboreak, azukre-erremolatxa, patata, barazkiak eta behi zein hegazti-aziendak nabarmentzen dira. Industriako arlo garrantzitsuenak energia produkzioa (Kuznetsovskeko indarretxe nuklearraRivne NPP. General information Atom.gov.ua), industria kimikoa eta petrokimikoa eta elikagaien prozesamendua diraRivne oblast, Ukraine Ukrainetrek.com.

 Erreferentziak 

 Kanpo estekak 

Kategoria:Rivneko oblasta
Kategoria:Ukrainako oblastak